ผมอายุ16 มีหยากไย่ดำๆลอยไปมา ผมอยากรู้ว่ามันละลายหายไปเองได้ไหมครับ
สวัสดีค่ะ การเห็นอยากไย่ดำๆ ลอยไปมา อาจเป็นอาการของภาวะน้ำวุ้นตาเสื่อม ซึ่งอาการคือจะมองเห็นมีจุดดำ หรือลูกน้ำ หรือเส้นสีดำคล้ายหยากไย่ ลอยไปลอยมา อาการมักจะเด่นชัดเวลาที่มองไปที่พื้นผิวเรียบๆ เช่น ฝาผนังสีพื้น กระดาษเปล่าหรือท้องฟ้า ซึ่งสิ่งที่เห็นลอยไปมา คือ ส่วนของน้ำวุ้นตาที่ขุ่นเป็นจุด เป็นก้อน หรือเป็นเส้น หากเป็นมากขึ้น อาจเห็นเป็นแสงคล้ายฟ้าแลบหรือแสงแฟลชจากกล้องถ่ายรูป ซึ่งเกิดจากวุ้นในลูกตาหดตัว ส่งผลให้เกิดแรงดึงรั้งที่ผิวของจอประสาทตา จึงเกิดคล้ายแสงแฟลชขึ้นมาได้อย่างไรก็ตาม บางครั้งอาจเป็นการเห็นแค่ภาพผิดปกติชั่วคราวก็ได้ เนื่องจากอายุยังน้อย อาจไม่ได้เป็นภาวะน้ำวุ้นตาเสื่อมค่ะ ดังนั้น อาจลองสังเกตอาการต่อไปซักระยะ หากยังคงเห็นหยากไย่อยู่ แนะนำควรไปพบจักษุแพทย์เพื่อตรวจวินิจฉัยให้แน่นอนค่ะหากเป็นภาวะน้ำวุ้นตาเสื่อมจริง ก็เกิดได้จากหลายปัจจัย ได้แก่ การได้รับการกระทบกระเทือนที่ดวงตาจากอุบัติเหตุต่างๆ การผ่าตัดที่กระทำภายในลูกตา การมีสายตาสั้น โดยยิ่งสั้นมากก็ยิ่งมีความเสี่ยงมากขึ้น การมีโรคเบาหวานขึ้นตา เป็นต้น เมื่อเป็นแล้ว อาการจะไม่หายไป เพียงแค่ป้องกันไม่ให้อาการเป็นมากขึ้นได้การดูแลตนเองเพื่อป้องกันการเกิดภาวะวุ้นตาเสื่อม ก็ควรหลีกเลี่ยงปัจจัยที่เหลีกเลี่ยงได้ เช่น การป้องกันการเกิดอุบัติเหตุต่างๆ ที่อาจกระแทกต่อดวงตา การไม่เล่นกีฬาหรือกิจกรรมผาดโผนที่อาจเสี่ยงต่อการเกิดอุบัติเหตุต่างๆ ไมาสะบัดศีรษะแรงๆ การแว่นตานิรภัยป้องกันในกรณีที่ต้องทำงานที่อาจมีความเสี่ยงต่อการถูกกระแทกดวงตา การป้องกันตนเองไม่ให้เป็นโรคเบาหวาน เป็นต้นนอกจากนี้ ก็ควรงดการทำงานที่ต้องใช้สายตามากไป เช่น การจ้องคอมพิวเตอร์และมือถือนานๆ หลีกเลี่ยงการมองแสงที่จ้าเกินไป ส่วนเมื่อต้องทำงานหรืออ่านหนังสือ ก็ควรให้มีแสงสว่างเพียงพอค่ะ เพื่อป้องกันการเกิดโรคตาอื่นๆ ทานอาหารที่มีวิตามินเอสูงและสารอาหารอื่นๆ ที่บำรุงสายตาเป็นประจำ เช่น แครอท ผักโขม ฟักทอง มะละกอ ผักบุ้ง ตำลึง ส้ม ผักและผลไม้ต่างๆ ที่มีสีม่วง ไข่แดง นม เป็นต้น